Leroy Sané

Leroy Sané (, ; lahir 11 Januari 1996) merupakan pemain bola sepak Jerman yang bermain di posisi sayap untuk kelab Bundesliga, Bayern Munich dan pasukan kebangsaan Jerman.

Kerjaya kelab

Kerjaya awal
Leroy Sané memulakan kariernya pada 2001 apabila menyertai pasukan belia SG Wattenscheid 09. Seterusnya pada tahun 2005, beliau sertai Schalke 04. Tiga tahun kemudian, beliau berpindah ke Bayer 04 Leverkusen. Pada tahun 2011, Sané kembali ke akademi belia (Nachwuchsleistungszentrum) Schalke 04.

Schalke 04
Pada 21 Mac 2014, Sané menandatangani kontrak tiga tahun bersama Schalke 04 yang berlanjutan sehingga 30 Jun 2017. Sané melakukan penampilan sulungnya di Bundesliga pada 20 April 2014 menentang VfB Stuttgart. Beliau menggantikan Max Meyer pada minit ke-77 yang berkesudahan Schalke tewas 3-1 di tempat lawan.

Manchester City
Pada 2 Ogos 2016, Sané melakukan perpindahan ke Manchester City selepas menandatangani kontrak lima tahun dalam perpindahan bernilai 37 juta euro dan ditambah dengan persembahan pemain yang berpotensi besar menjadikannya jumlah perpindahan bernilai 46.5 juta euro. Beliau melakukan debut untuk City dalam pertembungan Manchester pada 10 September.

Kerjaya antarabangsa
Sané menerima panggilan pertama oleh jurulatih pasukan bawah-21 Jerman, Horst Hrubesch pada 28 Ogos 2015 untuk perlawanan persahabatan menentang Denmark dan aksi kelayyakan Kejohanan bawah-21 Eropah 2017 menentang Azerbaijan. Pada 3 September 2015, Leroy Sané melakukan penampilan pertamanya untuk pasukan bawah-21 ketika menentang Denmark. Beliau beraksi sehingga minit ke-73 sebelum digantikan oleh Julian Brandt.

Sané menerima panggilan pertama oleh pasukan senior pada 6 November 2015 untuk perlawanan persahabatan menentang Perancis. Pada November 2015, Sané menggantikan Julian Draxler pada minit ke-61 dan beliau beraksi sehingga wisel penamat ditiupkan dan perlawanan berkesudahan Jerman twas 2-0. 

Sané dipilih oleh jurulatih pasukan kebangsaan Jerman, Joachim Löw untuk mewakili negara tanah airnya ke Euro 2016. Beliau hanya beraksi dalam satu perlawanan sepanjang kejohanan itu. Beliau menggantikan Bastian Schweinsteiger pada minit ke-79 ketika Jerman tewas 2-0 kepada tuan rumah, Perancis dalam aksi separuh akhir.

Kehidupan peribadi
Sané merupakan anak kepada bekas pemain gimnastik berirama yang meraih pingat gangsa pada Sukan Olimpik 1984, Regina Weber dan bekas pemain bola sepak antarabangsa Senegal, Souleymane Sané. Souleymane Sané dibesarkan di Perancis dan beliau berpindah ke Jerman menerusi perkhidmatannya kepada Tentera Darat Perancis. Leroy Sané dilahirkan di Essen dan dibesarkan berdekatan Lohrheidestadion di Wattenscheid. Leroy memegang dua kerakyatan iaitu Jerman dan Perancis.

Statistik kerjaya

Nota

Catatan

Pautan luar

Kelahiran 1996
Orang hidup
Pemain bola sepak Jerman
Pemain FC Schalke 04
Pemain FC Schalke 04 II
Pemain Manchester City F.C.
Pemain FC Bayern Munich
Pemain UEFA Euro 2016
Pemain UEFA Euro 2020
Pemain Piala Dunia FIFA 2022